شەفەق
نیوز/ وەڕێەوبەرایەتی پۆلیس پارێزگای هەولێر پایتەخت هەرێم کوردستان، ئمڕوو پەنجشەممە،
خەوەردا لە دەسگیرکردن سێ ژن وە توومەت رفانن دویەتیگ وناچارکردنی وەکارەیلیگ بی رەوشتی.
پۆلیس
لە بەیاننامەیگ وت: بەش پۆلیس سەنتەر شارەگە، بنکەی پۆلیس کوردستان، سێ ژن دەسگیر کرد،
هەرلە (ژ. ا. س.) و (ژ. خ. م.) و (هـ. خ. م.) وە توومەت رفانن دویەتیگ و گیرهاوردنی
لە ماڵیگ لە گەڕەک ماردین (بەش ٥٥).
وەگورەی
بەیاننامەگە، ئەو ژنەیلە ناچار دویەتەگە کردنە کار لەشفرووشی بکەێد، ئیجا دانەسەی دەس
ژنیگتر وەناو (ت) ک ئەوەیش هەر وەوجیرە وەرد دویەتەگە کردیە، وتیش: دویای دەسگیرکردن
ژنەیل، لێکۆڵینەوە وەگورەی مادەی (٣ لەشفرووشی) واز کریا، ودریانە دادوەری.
